טיסה 692 של יונייטד איירליינס

התרסקות טיסה 692 של יונייטד איירליינס אירעה ב-1 בנובמבר 1955. הטיסה, טיסת פנים בארצות הברית, יצאה מדנוור, קולורדו לכיוון פורטלנד, אורגון. תשע דקות אחר ההמראה, מעל שמי קולורדו, התפוצצו במטוס מקלות דינמיט שהטמין בו בנה של נוסעת שקיווה לקבל את ביטוח החיים שלה. בהתרסקות נהרגו כל 44 הנוסעים ואנשי הצוות.

את ביטוח החיים קנה האיש, ג'ק גילברט גרהם, צעיר בן 23, עבור אמו מעט לפני ההמראה במכונה אוטומטית. ערכו היה 37,500 דולר. למעשה, גם אלמלא הייתה מזימתו מתגלה הוא לא היה זוכה בכסף, שכן אמו לא חתמה על מסמכי הביטוח. ב-11 בינואר 1957 גרהם הוצא להורג בגז בקולורדו.

ראו גם
התרסקות מטוס יונייטד איירליינס באינדיאנה

לקריאה נוספת
קולין אוואנס, יומני חקירה, ירושלים: כרטא, 1998 (עמ' 100-102).

קישורים חיצוניים

 

יונייטד איירליינס
תקריות ואסונות תעופה במעורבות מטוסי מקדונל דאגלס
1955 בארצות הברית
פשע בקולורדו
תקריות ואסונות תעופה ב-1955
יונייטד איירליינס: תקריות ואסונות תעופה